
CAP.  I. 
DE  NOMINE. 


D  E  morbo,  vulgo  Hydrophobia  appellato,  pau¬ 
ca  est  in  animo  dicei;e.  In  levi  hujusmodi  ten¬ 
tamine,  nominibus  non  uti  consuetioribus  liceat, 
quum  ex  iis  usurpatis  verendum  est  ne  erremus 
aut  periclitemur. 

Mychophohice  verbi  talia  inducere  usum,  in¬ 
ter  omnes  convenit.  Fluidorum  timor  signum 
est,  quod  non  solum  in  aliis  accidit  morbis,  sed 
etiam  nonnunquam  deest  in  aliqua  parte  hujus 
morbi  decursus. 

Prava  talis  appellatio  nullum  in  aliis  exem¬ 
plis  incommodum  affert.  Hic,  autem,  diagnosin 
male  afficit;  et  morbo  animalium  brutorum  indita 
veneni  quod'pantaphobiam  excitat  genetrici,  fidem 
nocivam  saepe  creavit  timorem  aquae  semper  hu¬ 
jus  esse  signum. 

Vox  Pantaphobia,  (‘irag  omnis  et  <po(Bog  ti¬ 
mor),  mentem  pavidam  et  suspicacem,  et  rerum 
sensus  percellentium  externos  intolerantem,  no¬ 
tam  perpetuam  et  morbi  fer^  pathognomonicam, 
satis  signare  videtur.  Hoc  verbum  metum  fluido¬ 
rum  pariter  indicare  verum  est;  nunc  autem 
multo  miniis  prominet ;  denique,  aptissimum  ap¬ 
paret  morbo  parum  intellecto,  quia  vim  nullam 
definitam  habet,  omnino  ideoque  est  periculo  ex¬ 
pers. 

Alia  nomina,  similiter  ab  uno  signo  deducta, 
Mydrophohicc  autem  anteponenda,  usurpata  vel 
proposita  sunt :  qualia  Hygrophobia,  (mero  ap- 

tissimum  signo),  Phohodiyso^  Pheugydria,  Pys- 
catapotia.  Lyssa,  Cynolyssa,  Rabies,  Rabies 
Canina,  Rabies  Contagiosa,  Cynolesia,  et  Q/- 
nanthropia,  rejiciuntur ;  quia  furorem  non  sig¬ 
num  universale,  et  causam  excitantem  non  solam, 
denotant ;  et  quia  pro  morbo  brutorum  usurpata 
sunt,  de  quo  postea  plene  dicendum. 


CAP.  II. 

'  DE  DEFINITIONE. 

Definitio  brevis  et  accurata,  nomine  conve¬ 
nienti  magis  est  usque  optanda :  hactenus,  au¬ 
tem,  difficillima  excogitatu,  ob  exempla  morbi  in 
rebus  inter  se  differentia  quae  maximi  videntur 
momenti.  Catalogus  sequens  signorum,  vix  pro 
definitione  habendus  est. 

Pantaphobice  exempla  plurima,  memoriae  tra¬ 
dita,  quae  non  a  contagio  nata  esse  vix  dubitari 

potest,  duas  morbi  varietates,  secundum  causas 
remotas,  formari  reposcunt. 

Signa  in  charactere  generico^  ut  perceptiones 
injucundse,  dotes  externae  corporis  mutatae,  et 
functiones  impeditae,  collocantur. 

Pantaphobia.  Dolor  capitis,  oesophagi  et  epi¬ 
gastrii —  languor,  lassitudo — anxietas  maxima, 
summa  inquietudo — timor  suffocationis,  obstruc¬ 
tionisque  aut  angoris  in  oesophago  sensus,  potu 
conspecto  adauctus — vis  corporea  solito  major — 
oesophagi  et  musculorum  qui  animi  arbitrio  obji¬ 
ciuntur  convulsiones,  similiter  auctae  vel  genitae, 
in  opisthotonon  interdum  abeuntes — ^mens  suspi¬ 
cax,  et  pavidus  vel  iracundus,  sine  causa  mani¬ 
festa — obtutus  feroces  et  penetrantes — ^raro  mor¬ 
dendi  cupiditas — solitudinis  desiderium — tactus, 
visus  et  auditus  acutissimi,  unde  signa  perpetua 
quae  nomen  propositum  praebent — somnia  ali¬ 
quando  horrifica,  brevi  convulsionibus  finita :  sed 
fer^  semper  vigilia ;  et,  morbo  ingravescente,  deli¬ 
rium — spiritus  acceleratus  et  abnormis,  cum  sus¬ 
piratione  et  singultu  profundis  convulsivis,  quales 
in  frigidarium  ingrediens  subit,  quaeque  liquidis 

visis  augentur — vox  rauca — pulsus,  primo  pa¬ 
rum  mutatus,  postea,  debilis,  celer  et  intermit¬ 
tens — dyscatapotia  cum  hygrophohice  gradibus 
variis — ructus  molestus — vomitus — saliva  vis- 
cida  cum  horrore  exscreata,  dum  sitis  maxima  ur¬ 
get, — alvus  pertinaciter  adstricta.  Pauciora  vel 
plura  horum  concurrere  solent. 

Var  a.  P.  venenata, — a  veneno  quodam  ani¬ 
mali  corpori  admoto.  Post  hoc,  morbus  qua¬ 
draginta  circiter  diebus  elapsis,  accedere  solet : 
eumque  fer^  praegreditur  vel  pruritus,  vel  inflam¬ 
matio  vera,  vel  suppuratio,  vel  livor  dolorificuSj 
partis  veneno  imbutae;  unde  dolor  per  cursum 
nervorum  majorum,  caput  versus,  collum,  ventri¬ 
culum  pelvemque  serpit. 

Var.  ]8.  P,  spontanea. — Non  ab  hac  causa 
nascens ;  ideoque  his  notis  carens.  Motus  animi 
vehementes  solae  sunt  causae  remotae  quas  exci¬ 
pere  videtur.  Cum  varietate  priore  nexum  ea- 
tenus  habet,  quod  morbi  adventum  post  virus  ad¬ 
motum  animi  alFectus  saepenumer5  festinant  : 
pantaphobia  talia  insequi  visa  est,  veneno  loco 

diu  antea  applicato,  qui  nulia  signorum,  morbo 
ineunti,  supradictorum  exhibuit*  In  exemplis 
idcirco  nonnullis,  prorsus  incertum  foret  cuinam 
varietatum  morbus  esset  referendus, — testimonio 
nullo  necne  virus  admotum  fuisset  obtinendo. 

Hsec  autem  distributio  nequaquam  sic  perpe¬ 
ram  fieri  demonstratur  r  frequenter,  enim,  panta^ 
phobia  sine  dubio  spontanea  evenit. 

Illustris  CuLLENi  nec  distributio  nec  brevis 
definitio  adsciscitur.  Hic  enim  signum  solum¬ 
modo  describit  unum;  insigne  profecto,  non  au¬ 
tem  perpetuum,  minusque  peculiare :  ex  pluribus 
signis  pantaphobice  definitionem  adhuc  oportet 
constare ;  signa  enim  pauca,  insignia,  propria,  ea* 
demque  universalia,  non  habet.  Et  distributio 
CuLLENiANA  sigiio  fortuito  raroque,  delirii  for¬ 
tasse  cum  ratione  curandi  praepostera  effectu,  ni¬ 
titur* 

Nec  magis  doctissimum  Dominum  Joannem 
Mason  Good  sequi  placuit,  in  egregia  ejus  No- 
sologia,  qui  morbi  speciebus  ab  animali  laeden¬ 
ti  nomina  dedit.  Nomen  genericum  Lyssam, 
{Av(r(roi,  rabies),  anteposuit,  quia  et  pantaphobice 

et  morbi  brutorum  pestiferi  notam  designat.  Eo 
autem  ipso  in  errores  duceret  maxime  evitandos  : 
hinc  ei  pro  vitio  objiciendum.  Distributio  sua 
non  e  lato  morbi  conspectu  fieri,  eoque  pariim 
idonea,  videtur. 


CAP.  III. 

DE  DIAGNOSI. 

Majoris  est  diagnosis  momenti  in  exemplis 
malorum  sanabilium  pantaphohice  similium,  quam 
ipsius,  letbiferi  et  immedicabilis. 

Morbi  qui  hunc  maximi  referunt  Jiysteria  et 
tetanus  sunt. 

Hygrophobia,  autem,  nota  perinsignis,  in  ali¬ 
quo  oriens  morbo,  huic  consimilem  reddet.  In¬ 
flammationem  oesophagi,  rheumatismum  spas- 
mum\e  comitetur,  eaque  sive  idiopathica  sive  af¬ 
fectionis  signa  alius,  febris  scilicet  typhodis  vel  in¬ 
termittentis,  aut  noxiorum  in  ventriculo  effectus. 

Eadem  mobiliorem  qui  aliquem  ab  ea  crucia- 

tum  conspexit,  vel  qui  ab  animali  vulnus  non  ve¬ 
nenatum  accepit,  adoriri  potest;  in  utroque  exem¬ 
plo  remediis  corpori  admotis  et  menti  sanabilis. 

Hysteriam  nonnunquam  et  tetanum,  comitans, 
congeriem  signorum  pantaphohice  simillimam 
gignit.  Quivis  iterum  horum  a  morsu  animalis 
non  veneniferi  excitari  potest; — fons  altera  confu¬ 
sionis.  Experientia  autem  ex  ampla,  Dr  Shool- 
BRED  existimat,  talem  pantaphohia  aspectum 
habente,  a  nullo  qui  morbum  semel  vidisset,  eun¬ 
dem  exinde  dignotum  non  iri. 


GAP.  IV. 

DE  CAUSIS  REMOTIS. 

I.  DE  CAUSA  EXCITANTE. 

I.  In  Pantaphobia  Venenata, — Quantum¬ 
cunque  olim  dubitata  fuit,  nihil  hodie  clarius  in¬ 
notuit  quam  ratio  hoc  nomen  specificum  dandi. 
Satis  superque  constat,  hanc  pantaphobive  varie- 


Cap.  IV.] 


DE  HYDROPHOBIA. 


0 


tatem  a  materia  corpori  humano  admota  enasci, 
in  morbo  animalium  quodam  secreta,  et  mixta 
cum  eorum  saliva  profusa.  Ad  pantaphobiam 
gignendam,  necesse  est  venenum  in  forma  liquida 
apponi,  vel  solutioni  continui,  vel  contusioni  gra¬ 
vi,  vel  parti  alicui  cuticula  tenui  tectse,  veluti  la¬ 
biis.  Exemplis  traditis  veneni  in  spiritu  bruti 
morbum  gignentis,  fides  apud  hodiernos  denega¬ 
tur.  Animantia  alia,  hoc  viro  corporibus  suis 
apt^  admoto,  morbos  subeunt  plus  minusve  exi¬ 
tiales  ;  omnes  signa  pluria  communia,  et  quaedam 
pantaphohioe  signorum,  sibi  praeferentes :  in  mor¬ 
bo  quorundam  animalium,  virus  renascitur,  cum 
mordendi  cupidine  quae  illi  perennitatem  confir¬ 
mat. 

Remedii  inopia  ad  pantaphohiam  arcendam, 
morbi  brutorum ,  indagationem  solicitam  homini 
monstrat,  pro  unica  via  numerum  eodem  absump¬ 
torum  minuendi. 

Verorum,  igitur,  graviora  et  certissima,  quo¬ 
rum  de  bac  re  potimur,  statim  recensebuntur. 
Ambage  vel  nominibus  ambiguis  et  perniciosis 
semel  et  simul  evitatis,  verbum  adhibebitur,  mor¬ 
bi  signum  maximi  long^  momenti,  et  saepe  uni- 

cam,  spectans, — viri  secretionem.  Sialodelea, 
saliva,  et  laedo),  hic  sufficere  po¬ 

test, —  MOllBUS  SALIVA  LETPIIFEUJE.  Nihil 
docet  hoc  ullum  alium  morbum  comitari ;  vel 
non,  cum  apparet  series  signorum  quem  plerum¬ 
que  stipat,  adesse. 

Aliam  praeter  salivam  humorem  afficiat  virus 
necne  non  liquet.  Canis  sialodelei  hepar  pro  re¬ 
medio  frequenter  edit  impuni  ah  eo  demorsus : 
at  succus  gastricus  venenum  fortass^  aeque  ac  vi¬ 
perae  prorsus  demutat,  quo  innocUum  evadit. 

Non  forsitan  constat  in  quantum  inter  ani¬ 
mantia  vis  hujus  veneni  valeat.  Homo,  omnes- 
que  quadrupedes  et  aves  domesticae,  aliquibuscum 
feris  ejus  imperio  parent. 

Nec  certius  quot  animalia  virus  renovare  pos¬ 
sint.  Has  species  Linnmanas^ — Felem  caiuiii 
(domesticum),  Canem  familiare7ti,  Canein  lupwn 
et  Canem  v^dpem,  lioc  facere  notissimum  est. 
Inscientia  nostra  de  aliis  feris,  huic  morbo  ob¬ 
noxiis,  ad  eumque  impertiendum  pollentibus, 
mores  observandi  eorum  difficultati  fortasse  de¬ 
betur.  Experimenta  -  Dominorum  Magendie 
et  Brescpiet  recentia,  ex  quibus  pantaphohici 

salivam,  in  cane  saltem  sialodeleamy  si  non  pan- 
taphohiam  in  homine,  gignere  posse,  sibi  persua¬ 
serunt,  afficientibus  tantum  ignotis  exposita  sunt, 
et  non  leviter  creditis  ita  exitum  eorum  repug¬ 
nat,  ut  ad  illam  opinionem  firmandum,  ea  necesse 
est  caute  iterari. " 

DE  SIALODELEA  CANIS. 

Pantaphobice  causa  excitans  longe  frequentis- 
sima  canis  sialodelea  est :  inde  hancce  omnis  de 
hac  re  notitia  nostra,  quamlibet  incerta  et  infida, 
solam  ferme  respicit. 

I.  DE  SECTIONE  CADAVERIS.  Inflammatio¬ 
nis  partium  interiorum,  praesertim  intestinorum, 
testimonia  fere  perpetuo  conspiciuntur.  Praeter 
haec,  cerebrum,  oculi,  totum  oris  cavum,  lingua, 
aspera  arteria,  pulmones  et  pharynx,  similem  in¬ 
terdum  speciem  exhibent. 

II.  DE  SIGNIS  ET  EORUM  RATioNi:.  Sialo¬ 
delea  primo  indicari  dicitur,  se  cane  tradendo  in¬ 
solitae  cuidam  occupationi, — frigida  veluti  lapides 

et  metalla  lambendo,  fortasse  ad  oris  dolorem  le¬ 
vandum.  V el  stramina  se  circumvehendo  et  alia 
humo  jacentia  dat;  vel  stercus  et  urinam  sua 
est  et  lingit: — delirii  fors  ineuntis  indicia,  ventri¬ 
culique  laborantis. 

Ad  suspicionem  et  rixas  proclivis  fieri  nota¬ 
tur.  Aliquem  mordendi  dolose  occasionem  petit : 
hoc  facto,  statim  requiescit. 

Vultus  moestus  et  anxius  est,  rubrique  oculi, 
interdum  humore  pus  referente  circumdati.  Si 
lingua  et  os  non  maximi  tument;  sonum  edit  hor¬ 
rendum,  quem  quidam  j)athogno7no7iicu7n  existi¬ 
mant,  latratui  sequ^  ac  ululatui  similem,  capite 
elevato.  Dolorem  aliquem,  sub  abdomen  solum 
cumulando,  dorsumque  incurvando,  mitigare  vi¬ 
detur. 

Si  constringatur,  in  appropinquantem  paulisper 
furit.  Libertatem  vehementer  petit ;  impedi¬ 
mentaque  omnia  non  rodere  cessat :  quaevis  ali¬ 
quando  ei  objecta  mordit  roditque.  Ifiber,  cupi¬ 
ditatem  animalia  mordendi  extemplo  exhibet ; 
feles,  canes,  avesque  domesticas  primo,  deinde  ho¬ 
mines  et  animantia  alia,  aggrediens. 

Canes  facultate  insigni  praediti  sunt,  salivam 

canis  sialodelei  confestim  agnoscendi  eoque  fugi¬ 
endi.  Si  caro  hac  oblita  cani  offeratur,  eam  ol¬ 
facit  ;  sed  statim  perturbatur,  nasum  anxi^  fri¬ 
cans: — experimentum  ad  timorem  levandum  utile 
a  cane  non  sialodeleo  demorsi. 

Canis  sialodeleus  plura  milliaria  domo  aber¬ 
rat  ;  et  maximam  illo  tempore  cladem  efficit : 
morbus  a  canibus  ignotis  saspius  accipitur.  Si 
non  vexatus  nec  defatigatus,  domum  postea  rever¬ 
titur. 

Ex  ore  biante  saliva  spumans  viscida  effluit. 
Siti  vexatur,  quam  frustra,  ore  multum  tumefacto, 
aquam  lambendo  extinguere  conatur.  Alvus  pi¬ 
gerrima  exercet.  Somno  tandem  quasi  oppresso, 
'para^plegia  gradatim  supervenit ;  eamque,  dies 
fere  quatuor  vel  quinque  post  morbum  primo  con¬ 
spicuum,  excipit  mors. 

Canes  multos  vixisse  et  bene  se  habuisse,  sep¬ 
timanas,  menses  vel  annos  post  pantaphohiam 
veram  morsu  illatam,  pro  certo  habemus  :  nec  ce¬ 
lare  oportet,  ut  quidam  ne  morsis  noceat  fieri  vo¬ 
lunt.  Hemissio  quoque  interdum  evenit,  cane 
mansuescente  et  dominum  agnoscente. 

Delirii  furoriscpie  gradus,  quas  nominum  fon- 

tes  vulgarium,  in  exemplis  variis  plurimum  dilFert. 
Nominibus,  inde,  JRahiei,  Rabiei  Canince,  Lys- 
sce,  Cynolyssce,  objiciendum  est,  quod  signum  in¬ 
certum  et  partiale  nimis  conspicuum,  et  etiam 
pro  pathognomonico  habendum,  faciunt. 

Juvabit  periculum  a  verbo  Hydrophobia  Sia- 
lodelece  indito  oriens  indicare.  Dominus  Blaine, 
theiiatrus  ex  professo,  medicum  clarum  ab  usu 
medicamentorum  ad  vulnus  cujusdam  demorsi 
dehortatum  esse,  quia  canem  adhuc  bibisse  cer¬ 
tior  factus  erat,  memorat.  Mirumque  mihi  dolen- 
dumque  visum  est,  Jennerum  ad  hygrophohice 
in  sialodelea  absentiam,  praecise  locutum  non 
esse :  in  errorem,  quinimo,  vulgarem,  a  nomine 
nascentem,  incidisse  videtur. 

III.  DE  diagnosi.  Ad  hanc  spectans  notitia 
certa  vald^  desideranda  est ;  nequaquam  vero  ad¬ 
huc  acquisita. 

Canum  est  morbus  unus  quem  Sialodeleam 
multum  simulare  ferunt, — morbus  in  lingua  ver¬ 
nacula  IDistenipec,  TtciT  appella¬ 

tus. 

Debiliores  et  octodecim  mensibus  minores  sae- 

pius,  ast  omniuin  nonnuiiquam  aetatum,  et  semel 
plerumque  tantum  in  vitae  decursu,  aggreditur. 
Morbus  vehemens  est,  trientem  ad  minimum  ae¬ 
grorum  extinctiirus.  Contagiosus  est,  per  hali¬ 
tum  cutis  non  per  salivam,  propagatus :  effluvia 
pestifera  in  fomitibus  condensata  ad  morbum  gig¬ 
nendum  diu  valent.  Quamvis  in  EuuoPiE  terra 
continente  jam  diu  cognitus  fuerit,  nullum  testi¬ 
monium  habemus  eum  in  Buttannia  ante  me¬ 
dium  seculum  proximum  apparuisse. 

Pulmonum,  animae  fistularum,  oculorum,  et  na¬ 
rium  infiammatorum,  cum  cerebri  affectione,  signa 
solita  adsunt.  Insuper,  anorexia  et  vomitus,  sitis¬ 
que  magna  sine  dyscatapotia:  initio  fer^  alvus  so¬ 
luta,  postea  astricta.  Sensus  interni  tunc  diruun¬ 
tur  et  si  ad  hoc  valens,  domo  canis  aberrat,  ore 
spumante,  objecta  lambens  et  rodens.  Interdum 
epilepsia  apparet ;  si  revalescit,  per  totam  vitam 
remansura.  Tandem  paraplegia^  magnaque  de¬ 
bilitas  generalis. 

Haec  signa,  ineunte  hebdomada  secunda,  post 
contagium,  frigus,  causamve  aliam  excitantem,  ad¬ 
motam,  plerumque  incipiunt ;  et  ad  tertiam  quar- 
tamve,  aut  moritur  canis  aut  revalescit. 

Intra  tres  vel  duos  dies  aut  vigiiiti  quatuor 
horas,  vitam  aliquando  extinguit :  pulmonibus 
vehementer  inflammatis,  mors  tertio  die  fer^  su¬ 
pervenit. 

Ecce  morbi  descriptio  ab  Edvaedo  Jennero 
tradita,  quoties  gravissimus  apparet ;  gradus  enim 
quamplurimos  habet.  Ob  experientiam  deficien¬ 
tem,  diagnosin  nullam  hunc  inter  et  smhdeleam 
dat. 


IV.  DE  CAums  REMOTIS.  Ilatio  proposita  ad 
sialodeleam  ex  insulis  Britannicis  extirpandam, 
his  attentionem  vindicat.  Morbo  nunquam  non 
per  contagium  nascente  solummodo  nititur. 

1,  2.  Studio  causas  explicando  flagrantes,  an¬ 
tiqui  peculiaria  qusedam  in  canis  structura,  nexum 
aliquem  cum  morbo  habentia,  se  invenisse  sibi 
suaserunt. 

Sic  Peinius  scribit :  Est  vermiculus  in  lin- 
“  gua  canum,  qui  vocatur  a  Graecis  Aorra,  quo 
‘‘  exempto  infantibus  catulis,  nec  rabidi  fiunt, 
“  nec  fastidium  sentiunt.”  Hic  vermiculus  est 
corpus  exile,  tendineum,  fraenum  linguae  roborans, 
quod  excidendi  operatio  absurda  ad  hunc  usque 

diem  perficitur ;  sed  sine  fructu,  cyniatris  mul 
tis  praeclaris  testantibus. 

Adhuc  nullum  canibus  esse  sudorem  vulgo  fa¬ 
bula  valet ;  antiquitus  apud  medicos  pro  causa 
sialodelece  habitum,  per  conditionem  alcalinam 
humorum,  quam  hoc  gignere  credebant. 

3.  Cibus  Putridus:  4.  Potus  Deficiens.  Com¬ 
paratio  forsan  morbiscum  aliquibus  humanis,  et 
veterum  opinio  de  hujus  causa  proxima,  magis 
quam  exempla  allata,  inter  causas  remotas  hos 
recensere  impulerunt.  Nec  horum  nec  5ti,  Coeli 

nimirum  Frigidioris  vel  Calidioris  actio  no- 

* 

tando  probari  videtur  :  vel  causas,  saltem,  alias 
ignotas,  sive  adjuvantes  sive  adversantes,  quae  eo 
rum  efficientiam  temperant,  esse  oportet. 

Siahdelea  enim  in  regionibus  Europa  et 
America  polo  arctico  proximis,  non  autem  cre¬ 
brius  quam  alibi,  evenit.  Solitoque  in  Britannia 
frequentius,  aestatis  sub  finem  calidae,  semet  os¬ 
tendit  ;  forsitan  vero  e  commercio  inter  canes  li¬ 
beriore,  canibus  venaticis  tunc  lat^  dispersis. 

In  terris,  iterum,  nonnullis  calidissimis,  nun¬ 
quam  apparuit.  Apud  Bonae  Spei  Promonto¬ 
rium,  in  regione  ei  proxima ;  in  Syria,  in  ^gyp- 

to,  aliisque  imperii  Turcici  partibus,  prorsus  ig¬ 
noratur  ;  CoNSTANTiNOPOLi  praecipue,  ubi  ca¬ 
nes  numerosi  victu  putrido  utendi  periculis,  si 
ulla,  simul  objiciuntur*  Caeterum  hoc  nihil  fors 
alius  ostendit,  quam  causam  contra  siahdeleam 
ibi  pollentem  existerc :  morbum,  enim,  a  terris 
circumjacentibus^per  contagium  non  illuc  afferri, 
mirum  aliter  foret* 

In  insula  Antigua,  quae  fontibus  caret,  potus 
deficiens  coelumque  calidum  consociantur :  siah* 
deleu  autem  nunquam  ibi  saevit.  Jamaica  olim 
quinquaginta  annos  hoc  morbo  vacavit. 

6.  Ultima  causa,  apud  aliquos  sola,  existimata, 
contagium  est,  cujus  vehiculum  venenum  in  sa¬ 
liva  latens  in  sialodelea  secretum. 

Post  virus  admotum  tres  quatuorve  septima¬ 
nas,  morbi  signa  plerumque  conspicua  fiunt :  in¬ 
tra  diem  decimum  vel  post  mensem  octavum  mor¬ 
bum  unquam  apparuisse,  non  pro  certo  habemus. 

Doctor  Samuel  Argent  Bardsley  mor¬ 
bum  credens  semper  a  contagio  nasci,  et  in  cane 
non  ultra  paucos  menses  latere,  ad  morbum  ex  his 
insulis  extirpandum  hanc  rationem  proposuit: 

‘‘  3it  con0ist0  in  mablisbing  m  unitier0al 

‘‘  Quarantme  fot  tiogs  VDitbin  tbt  feingDom, 
antj  a  total  profjitjition  of  tfte  impoitation 
of  tbtst  ammais  ouring  tfje  eristence  of 
mtb  quarantme/' 

Nunc  quaeruudum  est,  necne  tam  durum  con¬ 
silium  tantumque  ineundum,  nihil  profuturum 
sit. 

Duos  menses  in  eo  perseverare  necesse  fore, 
auctor  ipse  concedit.  Ast  ex  supradictis  constat, 
octo  menses  ad  minimum  necessarios  esse  ad  con¬ 
silium  a  periculo  defendendum  in  ipso  molimine 
primo  frustrandi. 

Quinimo,  in  mente  aliquis  volvens,  venenum 
exsiccatum  in  cujusvis  rei  superficie,  viribus  haud 
imminutis,  diu  manere,  spatio  temporis  limites 
dare  nolet.  Domino  Trevelyan  plurimos  ca¬ 
nes  saepius  sic  eripebat  morbus ;  nec  prius  cessa¬ 
vit  quam  canum  tugurii  superficiem  internam  pe¬ 
nitus  mutasset. 

Denique,  invectioni  morbi  e  terra  EuROPiE 
Continenti  obviam  ire,  impossibile  foret. 

Est  usque  7ma  vulgo  habita  causa  sialodelece 
excitans,  irritatio  scilicet  vehemens.  Dominus 
Hosst  exemplum  in  feli  hujusmodi  narrat. 

V.  CAUSAS  ^mfo&fecepR.^DiSPONENTES  nes- 
cimus,  si  opinionibus  vulgaribus  et  venerabili¬ 
bus  jam  memoratis  fidem  denegamus.  Hae  for¬ 
sitan,  cum  aliis  ignotis,  causae  sunt  prsedisponen- 
tes,  morbumque  semper  antecedentes  in  gradibus 
variis,  pro  contagii  vi  minoribus  :  ut  in  morbis 
quibusdam  hominis  conspicitur,  a  contagio  ple¬ 
rumque  manifesto,  aliquando  vix  evidente,  nas¬ 
centibus. 


Hic  notandum  est,  veneni  dotes  vel  copiam 
partem  ve  corporis  cui  admotum,  pantaphobice  ad¬ 
ventum  tardare  vel  festinare,  aut  ejus  signa  in¬ 
coeptae  afficere,  nullam  causam  esse  credendi. 
Quum  pantaphobia  incipit,  cursum  tenet  certum, 
quem  aegri  conditio  sola  afficit.  Plus  autem  ve¬ 
rendum  morbum  superventurum  esse,  si  pars,  aut 
veste  non  tecta,  aut  non  excidenda,  aut  plurimis 
nervis  instructa,  mordeatur.  Ad  dirum  effec¬ 
tum  gignendum,  viri  quantitas  minima  sufficit : 
incisuram  levissimam  a  felis  ungui  excepit,  cui 
paululum  salivae  adhaesisse  probabile  est. 

II.  Ut  Pantaphobijs  spontanea  aeque  sit 
simplex,  aut  seque  bene  comperta,  ac  venenatae 
causa  excitans,  multum  abest. 

Affectiones  animi  vehementiores,  praecipue  de¬ 
primentes,  plerumque  notabilissima  sunt  quae 
pantaphobice  spontaneae  accessui  praeire  viden¬ 
tur. 

Veneficium,  interdum,  et  mentis  affectus,  morbi 
rationem  causarum  praedisponentis  et  excitantis, 
singulatim  habere  videntur.  Hujusmodi  fuit 
JoANNis  Lindsay  exemplum  insigne,  a  Doc- 
tore  Bardsley  narratum ;  qui  venenum,  quod 
duodecim  annos  ante  admotum,  nihil  hic  valuisse 
credidit :  mera  opinio  hoc,  quae  nihilominus  jam- 
jam  impugnanda. 

» 

II.  DE  CAUSIS  PUiEDISPONENTIBUS 
Perpauca  noscuntur. 

Pant.  Venenatm  quoddam  potens  proclivita¬ 
tem  praebere,  verisimile  est.  Qui  alio  fit,  ut  ab 
eodem  cane  simul  demorsos,  alios  morbus  corri¬ 
piat,  alios  non  ;  dum  etiam  in  mente  habetur  sa- 

livam  fors  non  omnibus  applicatam  fuisse  ?  Canes 
quam  homines  huic  morbo  procliviores  existunt : 
ab  omnibus  venenis  animalibus  animantia  facilius 
parva  afficiuntur.  Pantaphobia  in  regionibus  ca¬ 
lidis  veneficio  citius  supervenire  dicitur, 

Pant.  spontanea  temperamentum  melan¬ 
cholicum  et  multum  irritabilitatis  pronos  homi¬ 
nes  reddat. 

Forsan  pantaphohice  proclivitatem  a  majori¬ 
bus  veneno  imbutis  ad  natos  tradi,  conjectare 
haud  foret  absurdum.  In  morbis  quibusdam  ver^ 
nervosis  hoc  sine  dubio  videtur, 

DE  MORBI  ANTIQUITATE,  Verisimile  est, 
ut  tradit  Plutarchus,  tempore  Asclepiadis, 
vel  centum  circiter  annos  ante  aeram  Christia¬ 
nam,  morbum  in  Europa  primo  apparuisse, 

CAP.  V. 

DE  SIGNIS.  DE  SIGNORUM  RATIONE* 

Notabile  est,  inter  virus  applicatum  ei  pan- 
taphobiam  ineuntem,  corpus  nullam  mutationem 
quae  illi  tribui  potest,  subire :  vulnus  autem  in¬ 
gens  vel  periculosum,  et  mentem  multum  turba¬ 
tam,  effectus  soliti  sequuntur.  Plerumque  haud 
secus  ac  si  non  venenatum  sanescit :  quinetiam, 
in  majore  exemplorum  numero  quorum  legi  nar¬ 
rationes,  morsus  citius  spe  revaluit :  aliquando 
diutius  solito  suppurat. 

Quantum  temporis  spatium,  (hic,  brevitatis 
causa.  Intervallum  Latendi  vocandum,)  inter 
morsum  et  morbum  interveniat,  saepe  disputatur. 

Longinquitas  consuetior  a  triginta  ad  quadra¬ 
ginta  dies  pertinet.  Hanc  ad  duas  septimanas 
curtatam  et  ad  sesquiannum  productam,  fuisse ; 
pro  aberrationis  magnitudine,  exemplorum  niime- 

ro  gradatim  minuto,  omnes  ferm^  concedunt.  Ab 
auctoribus,  autem,  fide  dignissimis,  exempla  per* 
pauca  tenemus,  in  quibus  intervallum  latendi 
usque  ad  horas  viginti  quatuor,  et  ad  quadraginta 
annos,  contractum  productumque  fuit.  Sic  ca¬ 
tena  formatur  ab  uno  die  pertinens  ad  quadra¬ 
ginta  annos,  in  qua  morbi  exempla,  pro  distantia 
ab  intervallo  latendi  consuetiori,  gradatim  rares¬ 
cunt  ;  per  gradus,  saltem,  non  satis  perceptos,  ad 
duos  annulos  qui  revera  veneni  actionem  finiunt, 
si  tales  sint,  indicandum.  Hanc  opinionem  se¬ 
quentes,  pantaphobice  interdum  alios  morbos 
praedam  ei  debitam  rapere  credamus ;  morsis  ab 
his  prius  confectis  quam  signa  illius  appareant. 

Debilitatem  foemineam  et  infantilem  interval¬ 
lum  latendi  curtare,  diu  creditum  est.  Coelum 
calidius  eundem  efiectum  praebere  dicitur.  Ani¬ 
mi  motus  hoc  certe  efficiunt :  hos  pantapkobia 
saepe  illico  excipit.  Hoc  credere  tenemur,  licet 
pantaphobice  venenenatce  primum  signum  cum 
sensibus  internis  nullum  nexum  habeat. 

Signum  mox  describendum,  siquando  appareat, 
semper  caetera  antecedit.  Pars  demorsa  vel  in- 
fiammatione  vera,  vel  livore  dolente,  vel  pruritu, 

afficitur :  interdum  suppurat  vel  saniem  emittit. 
Hinc  dolor,  cursum  nervoruni  majorum  sequens; 
ad  trunci  partes  proximas  cito  tendere  incipit : 
ita,  si  vulnus  in  facie  vel  in  extremo  superiore  si¬ 
tum  habet,  dolor  ad  pharyngem,  cesophagim^  et 
caput  pertinet ;  si  in  inferiore,  ad  pelvem.  Do- 
lores  in  his  locis,  sensus  angoris  vel  obstructionis 
in  oesophago,  anxietas  praecordiorum,  singultus, 
suspiria  profunda  convulsiva,  dysuria  et  ardor 
urinse,  et  interdum  priapismus,  singulatim  comi¬ 
tantur.  Dolore  subito  abscedente,  vulnus  tor-> 
pescit. 

Sensus  omnes  externi  mirum  in  modum  nUnc' 
acuuntur :  hinc,  fortasse  aeger  iracundus  et  tristis 
et  solitudinis  cupidus.  Si  autem  periculum  suum 
perspicit,  solitudinem  aufugit,  desperationi  adhuc 
succumbens.  Vultus  anxietatem  et  miseriam 
maximas  sibi  induit. 

Signo  hygrophohid  adveniente,  aegri  dolores 
plurimum  augentur.  Hoc  saepius  fort^  inveni¬ 
tur,  inter  nisum  bibendi,  qui  multorum  musculo¬ 
rum,  oesophagi  imprimis,  convulsiones  ciet,  per 
reliquum  morbi  decursum  simili  modo  et  etiam 
causis  levissimis,  excitandas.  Sensus  in  oesophago 

molestissimus,  a  quibusdam  aegris  chordce  collum 
ligantis,  ab  aliis  corporis  alieni  in  gula  haerentis, 
effectum  referre  dicitur:  aliquando  sensus  ut  a 
ventriculo  surgens  describitur,  et  ssep^  ructu 
stipatur. 

Cruciatus  in  primo  bibendi  tentamine  lati,  ti¬ 
morem  experimentum  iterandi  creant,  vel  animo 
fortissimo  praeditis  vix  aut  ne  vix  quidem  super¬ 
andam.  Hi,  forsan,  cum  rerum  sensus  val¬ 
de  percellentium  fastidio,  et  cujusvis  ingrati 
vel  formidati  praesentis  intolerantia,  auctis,  ad 
signum  per  totum  reliquum  morbi  perstans  ex¬ 
plicandum  sufficiunt,  sine  nexus  actione  alicujus 
ficti,  inter  morbum  et  liquida,  ad  hoc  efficiendum 
per  se  valentem  ;  qualis,  denique  timorem  spe¬ 
cificum  olim  vocatum,  gigneret.  Talem  nexum 
non  existere,  hoc  optimi  docet,  quod  bibendi  co¬ 
gitatio  interdum  aegrum  oblectat,  aegris  semper 
de  siti  querentibus.  Aliquando  etiam  subito  et 
festini  multum  una  haurire  nititur,  capite  re¬ 
tracto,  ita  ut  liquoris  descensui  faveat ;  spasmi 
autem  discruciantes  solus  plerumque  sunt  hujus 
effectus,  potu  vomendo  rejecto.  Salius  Diver¬ 
sus  hunc  aquae  timorem  primus  rect^  explicavit.- 

Hygrophobia,  in  variis  exemplis  in  gradu  va¬ 
rians,  finem  versus  morbi  fer^  ingravescit.  Ut 
fluidorum  tantum  fastidium  plerumque  incipit, 
quod  aeger  potum  amovendo  oblatum  manifestat. 
Corpori  paululum  aquae  postea  admotum,  terro¬ 
rem  excitat  vel  iracundiam.  Deinde  liquores 
visi ;  denique  sonus  quem  agitati  edunt,  vel  eo¬ 
rum  nomina,  audita,  trepidationem,  horrorem  vel 
convulsiones  generales,  cum  suffocationis  sensu 
mortem  minantis,  excitant. 

Animo  ex  usu  imperantes  hoc  signum  astanti¬ 
bus  omnium  primum  ostendant  ;  quod  in  exem¬ 
plo  recenti  magnanimi  Ducis  de  Rtchmond  op¬ 
timi  visum  est. 

iEger  languore  et  lassitudine  afficitur,  sed  etiam 
anxietate  maxima,  et  desiderio  ambulandi,  quod 
amori  solitudinis  opponi  videretur.  Est  frequen¬ 
ter  in  hoc  indulgendo  quod  aeris  rivo  repente  ex¬ 
ponitur.  Hinc  eadem  palpitatio,  et  spiritus  vio¬ 
lenter  acceleratus,  et  pectoris  constrictio,  quae  li¬ 
quorum  conspectum  sequuntur.  Ventum  extem¬ 
plo  evitare  conatur,  in  humum  se  projiciens,  os¬ 
que  manibus  tegens.  Sed  orthopnoea  coactus, 
cito  resurgit. 

Postquam  haec  signa  saspe  repetita,  impressio 
subitanea  externa  ciijusmadi  qa  inducere  poterit : 
iVeluti  speculum  objectum,  vel  aliquid  splendens ; 
.non  autem  quia  aquam  referunt. 

Timidissimus  est,  ot  injuriam  aliquam  in  eum 
statutam  vald^  suspicatur.  Hoc  augeri,  saltem, 
saepe  videtur,  saevitiei  inhumanae  memoria  olim 
per  totam  Europam  exercitatae,  yaniaphohicos 
.inter  culcitas  plumeas  strangulandi,  ne  aliis  mor¬ 
su  morbum  impertirent. 

Si  delirio  et  ambulandi  desiderio  simul  affec¬ 
tum  constringere  conatur,  in  furorem  excitabitur, 
b.ominumque  plurium  validorum  renixum  super¬ 
abit  :  ibi  tantummodo  mordendi  cupiditatem  ma¬ 
nifestare  creditur;  nec  profecto  de  ea  mirandum. 

Perpauci  pantaphohici  vej  paulisper  dormiunt ; 
aut  paululum  leviter  dormientes  somnia  horrifica 
brevi  excitant,  convulsioiiesque  generales. 

Quamvis  diu  insomnes,  oculi  solito  magis 
micant  acuti  et  feroces.  Sensus  revera  omnes, 
externi  et  interni,  ad  finem  usque  morbi  fere,  au¬ 
gentur  vel  acuuntur ;  omnesque  corporis  motus 
prompti  perficiuntur.  Oculi  torvi  rubent  et  effe-, 
xuntur ;  nares  dilatantur  vel  convelluntur;  denti- 

tibus  aeger  frendet ;  ex  angulis  oris  retractis  sa¬ 
liva  viscida  spumans  profluit.  Si  his  addantur 
screatus  properus  convulsivus,  raucedo  ob  inflam¬ 
mationem,  et  anhelitus  creber, — vulgi  sententia, 
aegrum  speciem  et  mores  canina  induere,  ridicula 
non  videbitur, — pantaphohicum  latrare  et  mor¬ 
dere  instar  canis  cupere. 

Pyrexia  vera  pantaphobiam  rar6  comitatur,  et 
non  ei  necessaria  videtur.  Sanguis  detractus  nul¬ 
lam  plerumque  tunicam  coriaceam  albam  osten¬ 
dit.  Pulsus  morbo  ineunte  parum  afficitur ;  pos¬ 
tea  debilis  fit,  celer,  et,  saepe,  intermittens,  cum 
palpitatione  frequenti ;  corde  et  arteriis  spasmo¬ 
rum  clonicorum  participibus  factis. 

Fluidum  viscidum  subinde  evomitur.  Per  to¬ 
tum  cursum  morbi  alvus  et  anus  constringuntur. 

Fauces  primo  justo  aridiores  sunt:  morbo  au¬ 
tem  ingravescente,  secernenda  augentur,  —  his 
maxime  postulatis,  ductibus  irritatis,  glandulisque 
a  musculis  spasmo  affectis  vald^  compressis.  Sa¬ 
liva  nunc  viscida  evadit,  orique  ita  adhaerescit,  ut 
exspui  nequeat. 

Mors  plerumque  supervenit  tribus  circiter  die¬ 
bus  post  morbum  inceptum.  Pantaphobia  vitam 

intra  paucas  horas  extinxit,  et  ad  unam  hebdo¬ 
madam  aliquando  producta  est.  Hinc  causa  mor¬ 
tis  non  est  potus  vel  cibi  defectus,  sed  affectiones 
violentes  functionum  vitalium  :  Interdum  aeger 
convulsus  subito  moritur,  se  strangulari  excla¬ 
mans,  vultu  livente.  Interdum  debilitas  gene¬ 
ralis  mortem  antecedit,  tunc  pedetentim  super¬ 
venturam  :  delirium  per  aliqua  temporis  minuta 
decedit :  subsequuntur  visus  depravatus  aut  de¬ 
letus  ;  pupillae  dilatatae ;  extrema  pallescentia,  et 
frigescentia ;  mors. 


CAP.  VI. 

1)E  SECTIONE  CADAVERIS. 

PEurAUCA  quae  docet  scalpellum  de  morborum 
huic  similium  causa  proxima,  phcenomena  parum 
lucifera  praenunciant,  effectus  pantaphohice,  cor¬ 
poribus  incisis  inventura. 

In  paucis  exemplis  horum  nulla  omnino  appa¬ 
ruere.  Ast  inflammationis  fer^  semper  vestigia 
sunt  circa  cardiam  et  oesophagum.  Encephalon 
ej usque  membranae,  \mg\X2ii pharynx,  larynx,  pul¬ 
mones,  ventriculus,  et  intestina,  plerumque  arida, 
notasque  inflammationis  exhibere,  reperiuntur. 
Maculae  gangraenosae  saepe  in  ventriculo  apparu¬ 
ere. 


CAP.  VII. 

DE  CAUSA  PROXIMA. 

Causam  proximam  esse  aliquam  mutationem^, 
subtilem  et  vix  detegendam,  quam  subit  genus  ner¬ 
vosum,  signa  supra  descripta  satis  demonstrant.  Ex 
plurimis  signis  moxhi phhgosin  vel  rheumatismum 
oesophagi  comitantibus,  verisimile  est  in  pania- 
phohia  hanc  illis  praeire  non  succedere, — gulae  in¬ 
flammationem  fortasse  causam  ejus  convulsionum, 
non  effectum,  esse  ; — quamvis  genus  nervosum  ex 
omnibus  signis  primum  affici  videretur,  et  quam- 

vis  partium  variarum  circa  pharyngem  inflam¬ 
matione  laborantes  hygrophobia  rarissime  adori¬ 
tur. 


CAP.  VIII. 

DE  PROGNOSI. 

Infaustissima  est.  Imo,  nec  signa  ulla  nec 
aegri  conditiones  sunt,  e  quibus  praesagium  aliud 
qualelibet  dandum  :  tantum  morbum,  remedia¬ 
que  si  talia  existunt,  ignota. 


CAP.  IX. 

DE  MORBO  OBVIAM  EUNDO,  VEL  EODEM 

CURANDO. 

Post  morbi  historiae  recensionem,  conatus  om¬ 
nes  contra  vim  ejus  saevam  his  consiliis  se  subji¬ 
cere  videntur : 

I.  Corpori  vires,  quae  veneni  actioni  resistant 
subministrare. 

II.  Removere  venenum,  idemve  reddere  iners. 

III.  Causas  evitare  quse  intervallum  latendi 
contrahere  videantur. 

IV.  Pantaphobiam  inceptam  removere,  reme¬ 
diis  necessarie  specificis. 

V.  Remediis  idoneis  signa  levare,  vel  saltem 
fatum  minus  terribile  reddere. 

Haec  consilia  temporibus  variis  occurrebunt. 
Ad  haec  tempora  indicanda,  tria  Stadia  consti¬ 
tuere  juvabit. 

I.  Ante  venenum  admotum. 

II.  Post  venenationem  ;  ante  panfaphohinm 
inceptam. 

III.  Post  morbum  inceptum. 


IN  STADIO  PRIMO. 

Si  sialodelea  multo  frequentior  quam  nunc  ex- 
istit  unquam  futura  sit,  sperare  liceat  remedium 
vere  prophylacticum  ex  industria  aucta  repertum 
iri.  Nunc  temporis  penes  nos  saltem  est  panta- 

E 


34 


DE  HYDROPHOBIA. 


[Cap.  IX. 


phobiam  rariorem  efficere  numerum  canum  m  inuen  - 
(lo,  canes  ignotos  evitando,  rigidaque  inclusione 
canum  ubi  rumor  sialodelece  primum  auditur. 

IN  STADIO  SECUNDO, 

Consilia  Secundum,  Tertium  et  Primum  ob¬ 
via  fiunt. 

Consilium  Secundum:  Removere  venenum 
vel  idem  reddere  iners.  Maximi  momenti  est,  et 
quam  primum  implendum,  ope  Ligaturae,  Lava¬ 
tionis,  Scalpelli,  Scarificationis,  Cucurbitulae,  Ero¬ 
dentium,  Ignis,  et  medicamentorum  quse  Suppu¬ 
rationem  promovent. 

Ad  usum  ligaturae  circa  membrum,  et  trunco 
propioris  quam  vulnus,  suademur,  ab  effectibus 
bonis  quos  praebet  a  vipera  demorsis;  quamvis 
ibi  cursum  veneni  per  venas  ad  cor  impediendo 
agat.  Hic  enim  nervos  membri  torpefaciendo 
prosit,  cursumve  humorum  in  vasis  lymphaticis 
prohibendo. 

E  vase  epistomio  instructo  aqua  frigida  pleno 
rivo  ab  alto  in  vulnus  diu  affundenda :  nervos  si¬ 
mul  torpefacit  et  virus  eluit.  Ad  hoc  melius 

solvendum  et  eluendum,  per  fluxum  sanguinis, 
aqua  postea  calida  adhiberi  debet. 

Tota  pars  dentibus  laniata  tunc  excidenda, 
cura  adhibita  ne  scalpellum  superficiem  morsam 
tangat.  Tunc  vulnus  atramento  implendum, 
quod  prorsus  eluendum,  plaga  saepius  incisa  et 
cucurbitulis  impositis  ita  ut  virus  omnino  submo¬ 
veatur.  Aliqui  suadent  vulnus  pulvere  nitrato 
implere,  qui  postea  deflagrandus,  ut  vulnus  simul 
urat  et  erodat. 

Erodentia  plurima  usurpata  sunt ; — potassa, 
soda,  et  ammonia,  acida  mmeralia  fortia,  cum 
muriate  antimonii,  et  nitimte  argenti,  et  nuper  a~ 
eidum  oocymuriaticim,  quod  potius  specifici  agere 
creditur.  His  quidam  objiciunt  ea  virus  non  iners 
facere,  sed  cum  hoc  et  carne  diruto  massam  hu- 
midam  formare,  viribus  pestiferis  adhuc  pollen¬ 
tem.  Nitras  autem  argenti  vires  veneni  ulcus¬ 
culorum  Venereorum  et  viperae  sine  dubio  aufert. 

Haec  et  cauterium  ipsum  in  variis  exemplis 
quaeque  praecipue  prosint.  Semper  autem  curan¬ 
dum  est  ut  omne  punctum  vulneris  attingant. 

Acria  quae  suppurationem  cient  vulneri  tunc 

imponenda,  ut  actio  aliena  et  fluxus  humorum 
fiant. 

Horum  pluribus  vel  paucioribus  quam  primum, 
et  etiam  licet  plures  dies  praeteriti  sint,  uti  opor¬ 
tet 


Consilium  'rEiiTiUM.  Causas  evitare  quae 
intervallum  latendi  curtare  videantur.  Hae,  ut 
saepe  dictum  est,  motus  vehementiores  animi  prae¬ 
cipue,  deprimentesque  imprimis  sunt :  his  adden¬ 
da,  fortasse,  non  quae  conditionem  phlogisticam 
corporis  inducunt,  sed  quae  idem  debilitant,  qua¬ 
lia  victus  parcus  et  parum  nutriens,  frigus,  aer 
impurus  et  humidus,  fatigatio  ; — quae  omnia,  in¬ 
super,  animum  deprimunt,  eoque,  quantuliscim- 
que  viribus  pollentia,  maxime  evitanda. 


Consilium  primum.  Corpori  vires  quo  ve¬ 
neni  actioni  obnitatur  subministrare. 

Substantiis  innumeris  ad  hunc  consilium  im¬ 
plendum  excogitatis  semper  nimium  nitebatur. 
Omnes  ut  remedia  specifica  agere  clare  necesse 
est.  Ex  iis  hydrargyrus  solus  hodie  adhibetur, 
—ita,  ut  salivationem  lenem  quam  primiim  exci- 

tet,  eamque  continuet  per  spatium  temporis  in¬ 
tervallum  latendi  consuetius  aequans. — Ea  morbi 
futuri  violentiam  minutum  iri,  ex  istiusmodi  re¬ 
mediis  satis  principio  sperare  foret. 


IN  STADIO  TERTIO. 

O  quantum  iste  medicus  commiserandus,  qui, 
summa  cura  et  solicitudine  adhibitis,  signa  prima 
morbi  hujus  horrendi,  mortis  non  evitandi  prae- 
nuncia,  videt !  Cursus  'pantaphobice  brevis  et 
violens,  et  variationes  graves  quamvis  ignotae  quas 
subeat, — cognitio  sua  de  vi  partiali  remediorum 
maxime  laudatorum,  et  ardor  honorandus  fines 
scientiae  suae  propagandi, — ante  omnia  anxietas 
pro  aegri  salute — in  summam  angustiam  eum  in¬ 
ducunt. 

Remedia  nota  quam  brevissime,  quia  parum 
valentia,  hic  recensebuntur. 

Consilium  secundum  nunc  etiam  non  sine 
spe  fors  sequendum.  Et  periculum  jam  tantopere 
augetur,  ut  animo  et  vitae  amore  satis  praeditus 
totum  membrum  venenatum  cum  vivendi  tenui 

spe  commutaret.  Verisimile  est  virus  in  loco  de¬ 
morso  adhuc  manere,  non  in  vasa  corporis  introi¬ 
visse, — ^morbum  genus  nervosum  irritando,  non 
inquinando  humores  excitare. 

Consilium  quaiitum.  Pantaphobiam  in¬ 
choatam  removere,  remediis  necessarie  specificis, 
E  paucis  exemplis  in  quibus  cum  fausto  eventu 
adhibita  est,  exque  vestigiis  visis  post  mortem, 
missione  sanguinis  ad  animi  deliquium,  repetita, 
plurimi  multum  hodie  nituntur.  Convulsiones 
Antispasmodica  postulant,  quae  diu  usurpata 
sunt,  certe  autem  sine  fructu :  Opium  spem  sem- 
per  fefellit ;  inde  inventiones  novae  ad  hoc  in  cor¬ 
poris  vasa  recte  infundendum,  nihil  proderunt. 
Alia  remedia,  planius  specifica,  olim  laudabantur; 
Hydrargyrus,  praecipue,  ad  suos  effectus  quam 
celerrime  producendos.  Oleum  interne  et  externe. 
Acetum,  Arsenicum,  et,  a  morbo  tetanum  refe- 
ferente,  Vinum,  et  similia.  Notabile  est  ea  plera¬ 
que  sanationem  in  paucis  exemplis  efficisse,  sed 
in  multo  majore  numero  nihil  profuisse. 


CoNSiLiUi^i  QUINTUM  11011  oinniiio  spenien- 

dum,  iis  etiam  qui  ad  sanationem  perfectam 
non  pertinentia  nihili  ducunt,  tlic  enim  alla¬ 
turis,  vel  aliis  potentioribus,  factis,  morbus  ita 
mitescat  ut  tempus  periculosius  transeat,  haud 
secus  ac  in  typho  violento  :  sic  minimum,  speci - 
cificorum  actioni  favebitur. 

Signis,  imprimis,  unde  nomen  Pantaphohia  de¬ 
rivatur,  et  mentis  affectioni,  strenue  obviam  eun¬ 
dum  est.  Ad  hoc,  omnibus  non  clar^  nocivis 
aegri  concessis,  semper  suo  modo  se  gerat.  Si  ita 
velit,  ambulet,  currat,  habeat  quae  ad  dolorem  le¬ 
vandum  ei  apta  videntur, — hirudines,  cucurbitula, 
epipastica,  capiti,  collo  vel  epigastrio;  in  memo¬ 
ria  habito  impressiones  externas  non  cupienti 
semper  nocere.  Si  causam  morbi  non  suspicatur,, 
certe  melius  foret  ei  prorsus  celare :  alio  candidh 
cum  eo  est  agendum. 

Clare  constat,  Jiygrophohiam  et  alia  signa  gra¬ 
viora  inde  nascentia,  convulsiones  scilicet  gene¬ 
rales,  liquorum  conspectu  vel  auditu  semper  au¬ 
geri.  j®gro  igitur  suadendum  est  ut  non  mul¬ 
tum  hauriri  conetur;  vel  si  hoc  facere  obfirmatum 
habeat,  oculis  clausis  moliatur :  aliter,  nunquam 
rogare  debemus  ut  bibere  conetur;  aqua  etiam 


40 


DE  HYDROPHOBIA. 


[Cap.  IX. 


ab  eo  celanda.  Sed  interdum  hygrophobia  quo¬ 
dammodo  imaginaria  visa  est,  eoque  bibendo  pau¬ 
lisper  sublata. 

Pari  ratione  rivos  aeris  subitaneos  evitat. 

Probabile  est  insomniam  longaim  signa  augere. 
Fiant  quae  somnum  inducant.  Si  non  ei  injucun¬ 
dum,  in  loco  obscuro  maneat,  ab  omni  sono  quam 
maximi  amoto. 

De  Siti  restinguenda,  inter  quaedam  inepta,  sic 

scribit  C^Lius  Aurelianus:  “  -  cibus 

dandus  tenuis,  et  sorbilis,  quo  latenter  cum  cibo 
etiam  potus  inducatur ;  et  panis  aqua  infusus,  vel 
alica  ex  aqua :  facile  enim  accipiunt.”  Omnia 
quae  adjuvent  facienda.  jEger  refrigeratur;  su¬ 
dor  minuatur,  ut  secernenda  interna  augeantur. 
Frigida  vel  aliquantulum  humida  lingat.  Ha¬ 
beat  fructos  acidos  aqua  abundantes :  habeat  gla¬ 
ciem, — vel  etiam,  siquando  dyscatapotia  nonnun- 
quam  imaginaria  videtur,  bibat :  hoc  facilius  fa¬ 
ciet,  si  lobi  aurium  simul  vald^  comprimantur, 
levi  dolore  fortass^  majorem  levante.  Vomitus 
autem  continuus  omnes  conatus  tales  inanes  reddit. 
Saliva  viscida  assidue  removeatur ;  nam  sitim  ac- 

cendet.  Balneum  vix  adhiberi  debet  ad  sitim 
sedandam  :  aegri  rarissime  cupiunt. 

Ad  famem  explendam.  Pantaphobici  solida 
multo  facilius  quam  liquida  devorant ;  et  difficul¬ 
tas  saepe  imaginaria  est.  Ad  hanc  superandam 
eadem  ac  ad  dyscatapotiam  tentanda:  si  nihil  va¬ 
leant,  juscula  in  ventriculum,  ope  fistularum  flexi¬ 
lium  e  cute  anguilla,  intestino  ovillo,  vel  substan¬ 
tia  CdDUtCllOUC  nominata,  confectarum,  dimittere 
conamur ;  omnibus  ad  vomitum  sedandum  simul 
adhibitis.  Nutrimentum  per  rectum  injici  non 
potest,  eo  et  ano  firmiter  constrictis  :  hinc  alvus 
non  duci  potest ;  purgare  autem  tentandum. 

Pdntaphobice  Spontaneae  exempla  tradita  tam 
pauca  sunt,  ut  ad  eam  tractandam  nihil  invenio  ' 
remediis  parum  pollicentibus  jam  recensitis  ad 
dendum. 

